ദശശ്ലോകീസ്തുതി
ന ഭൂമിർന തോയം ന തേജോ ന വായുഃ
  ന ഖം നേന്ദ്രിയം വാ ന തേഷാം സമൂഹഃ   
അനേകാന്തികത്വാത് സുഷുപ്ത്യേകസിദ്ദഃ
  തദേകോƒവശിഷ്ടഃ ശിവഃ കേവലോƒഹം    1   

ന വർണാ ന വർണാശ്രമാചാരധർമാ
  ന മേ ധാരണാധ്യാനയോഗാദയോപി   
അനാത്മാശ്രയാഹംമമാധ്യാസഹാനാത്
  തദേകോƒവശിഷ്ടഃ ശിവഃ കേവലോƒഹം    2   

ന മാതാ പിതാ വാ ന ദേവാ ന ലോകാ
  ന വേദാ ന യജ്ഞാ ന തീർഥ ബ്രുവന്തി   
സുഷപ്തൗ നിരസ്താതിശൂന്യാത്മകത്വാത്
  തദേകോƒവശിഷ്ടഃ ശിവഃ കേവലോƒഹം    3   

ന സാഖ്യം ന ശൈവം ന തത്പാഞ്ചരാത്രം
  ന ജൈനം ന മീമാംസകാദേർമതം വാ   
വിശിഷ്ടാനുഭൂത്യാ വിശുദ്ധാത്മകത്വാത്
  തദേകോƒവശിഷ്ടഃ ശിവഃ കേവലോƒഹം    4   

ന ചോർധ്വ ന ചാധോ ന ചാന്തർന ബാഹ്യം
  ന മധ്യം ന തിര്യം ̐ ന പൂർവാƒപരാ ദിക്   
വിയദ്വ്യാപകത്വാദഖണ്ഡൈകരൂപഃ
  തദേകോƒവശിഷ്ടഃ ശിവഃ കേവലോƒഹം    5   

ന ശുക്ലം ന കൃഷ്ണം ന രക്തം ന പീതം
  ന കുബ്ജം ന പീനം ന ഹ്രസ്വം ന ദീർഘം   
അരൂപം തഥാ ജ്യോതിരാകാരകത്വാത്
  തദേകോƒവശിഷ്ടഃ ശിവഃ കേവലോƒഹം    6   

ന ശാസ്താ ന ശാസ്ത്രം ന ശിഷ്യോ ന ശിക്ഷാ
  ന ച ത്വം ന ചാഹം ന ചായം പ്രപഞ്ചഃ   
സ്വരൂപാവബോധോ വികൽപാസഹിഷ്ണുഃ
  തദേകോƒവശിഷ്ടഃ ശിവഃ കേവലോƒഹം    7   

ന ജാഗ്രൻ ന മേ സ്വപ്നകോ വാ സുഷുപ്തിഃ
  ന വിശ്വൗ ന വാ തൈജസഃ പ്രാജ്ഞകോ വാ   
അവിദ്യാത്മകത്വാത് ത്രയാണം തുരീയഃ
  തദേകോƒവശിഷ്ടഃ ശിവഃ കേവലോƒഹം    8   

അപി വ്യാപകത്വാത് ഹിതത്വപ്രയോഗാത്
  സ്വതഃ സിദ്ധഭാവാദനന്യാശ്രയത്വാത്   
ജഗത് തുച്ഛമേതത് സമസ്തം തദന്യത്
  തദേകോƒവശിഷ്ടഃ ശിവഃ കേവലോƒഹം    9   

    
ന ചൈകം തദന്യദ് ദ്വിതീയം കുതഃ സ്യാത്
  ന കേവലത്വം ന ചാƒകേവലത്വം   
ന ശുന്യം ന ചാശൂന്യമദ്വൈതകത്വാത്
  കഥം സർവവേദാന്തസിദ്ധം ബ്രവീമി    10  

ശങ്കരാചാര്യരുടെ കൃതികൾ